|  |
| --- |
| **Közösségi szolgálat**  Azok a kollégista diákok, akik az együttműködési megállapodást aláíró iskolák tanulói, a Kaposvári Klebelsberg Középiskolai Kollégiumban az alábbi területeken és tevékenységekkel teljesíthetik a közösségi szolgálatot:  a.) tanulópárok szervezésével tanulást segítő tevékenység heti 1 órában, a kollégiumi nevelőtanárok által ellenőrzötten,  b.) a kollégium külső és belső környezetének szépítése egyénileg megbeszélt óraszám szerint, a kollégium felnőtt dolgozójának felügyelete mellett,  c.) a kollégium által szervezett kulturális és közösségi rendezvények előkészítésében, szervezésében és megvalósításában segítség a rendezvényért felelős kollégiumi felnőtt dolgozó felügyelete mellett. |
| **Együttműködő középiskolák**  -Kaposvári Táncsics Mihály Gimnázium  -Kaposvári Munkácsy Mihály Gimnázium  Igazolási lehetőség a kollégium igazgató-helyetteseinél van. |
| **Törvényi háttér**  **2011. évi CXC. törvény a nemzeti köznevelésről**  **4. Az állami vizsgák rendszere**  6. §  (4) Az érettségi bizonyítvány kiadásának feltétele ötven óra közösségi szolgálat elvégzésének igazolása. A felnőttoktatás keretében szervezett érettségi vizsga esetében közösségi szolgálat végzésének igazolása nélkül is meg lehet kezdeni az érettségi vizsgát. A sajátos nevelési igényű tanulók esetében a szakértői bizottság ez irányú javaslata alapján a közösségi szolgálat mellőzhető.  **229/2012. (VIII. 28.) Korm. rendelet a nemzeti köznevelésről szóló törvény végrehajtásáról**  **45. A közösségi szolgálattal kapcsolatos rendelkezések**  133. §  (1) Középiskolában meg kell szervezni a tanuló közösségi szolgálatának teljesítésével, dokumentálásával összefüggő feladatok ellátását. A tanuló osztályfőnöke vagy az ezzel a feladattal megbízott pedagógus a tanuló előmenetelét rögzítő dokumentumokban az iratkezelési szabályok megtartásával nyilvántartja és folyamatosan vezeti a közösségi szolgálattal összefüggő egyéni vagy csoportos tevékenységet, amely alapján az Nkt.-ban az érettségi bizonyítvány kiadásának feltételeként meghatározott ötven óra közösségi szolgálat elvégzése igazolható legkésőbb a tanuló érettségi bizonyítványa kiadásának időpontjára.  (2) A közösségi szolgálat keretei között  a) az egészségügyi,  b) a szociális és jótékonysági,  c) az oktatási,  d) a kulturális és közösségi,  e) a környezet- és természetvédelemi,  f) a katasztrófavédelmi,  g) az óvodás korú, sajátos nevelési igényű gyermekekkel, tanulókkal, az idős emberekkel közös sport- és szabadidős  területén folytatható tevékenység.  (3) A tanulót fogadó intézménynek a (2) bekezdés a) pontjában meghatározott tevékenységi területen minden esetben, a (2) bekezdés b) pontjában meghatározott esetekben szükség szerint mentort kell biztosítania.  (4) A középiskola a 9–11. évfolyamos tanulói számára lehetőség szerint három tanévre, arányosan elosztva szervezi meg vagy biztosít időkeretet a legalább ötven órás közösségi szolgálat teljesítésére, amelytől azonban indokolt esetben a szülő kérésére el lehet térni.  (5) A közösségi szolgálatot az adott tanuló esetében koordináló pedagógus az ötven órán belül – szükség szerint a mentorral közösen – legfeljebb öt órás felkészítő, majd legfeljebb öt órás záró foglalkozást tart.  (6) A közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.  (7) A közösségi szolgálat helyszínén a szolgálattal érintett személy segítése alkalmanként legkevesebb egy, legfeljebb háromórás időkeretben végezhető.  (8) A közösségi szolgálat során a tanuló naplót köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.  (9) A közösségi szolgálat dokumentálásának kötelező elemeként  a) a tanulónak közösségi szolgálati jelentkezési lapot kell kitöltenie, amely tartalmazza a közösségi szolgálatra való jelentkezés tényét, a megvalósítás tervezett helyét és idejét, valamint a szülő egyetértő nyilatkozatát,  b) az osztálynaplóban és a törzslapon a kijelölt pedagógusnak dokumentálnia kell a közösségi szolgálat teljesítését,  c) az iskola a közösségi szolgálat teljesítéséről igazolást állít ki két példányban, amelyből egy példány a tanulónál, egy pedig az intézménynél marad,  d) az iskola a közösségi szolgálattal kapcsolatos dokumentumok kezelését az iratkezelési szabályzatában rögzíti,  e) az iskolán kívüli külső szervezet és közreműködő mentor bevonásakor az iskola és a felek együttműködéséről megállapodást kell kötni, amelynek tartalmaznia kell a megállapodást aláíró felek adatain és vállalt kötelezettségein túl a foglalkoztatás időtartamát, a mentor nevét és feladatkörét. |